Legal Document

Category: 235

Text:
7α. ΝΟΜΟΣ υπ’ αριθ. 1026 της 30 Ιουλ/1 Αυγ. 1949 (ΦΕΚ Α΄ 166) Περί μεταβιβάσεως της δικαστικής δικαιοδοσίας του Υπουργού ή Υφυπουργού Αεροπορίας, τροποποιήσεως του άρθρ. 189 του υπ’ αριθ. 2803/1941 Α. Νόμου «περί Στρατιωτικού Ποινικού Κώδικος» και καταργήσεως του άρθρ. 6 του Α.Ν. 528/1945 «περί ιδρύσεως Διαρκούς Στρατοδικείου Αεροπορίας κλπ.». Άρθρ.1.-Η κατά το άρθρ. 3 του Α.Ν. 528/1945 «περί συμπληρώσεως του υπ’ αριθ. 2803/1941 Α. Νόμου «περί Στρατιωτικού Ποινικού Κώδικος», ιδρύσεως Διαρκούς Στρατοδικείου Αεροπορίας και άλλων διατάξεων» ανήκουσα εις τον Υπουργόν ή Υφυπουργόν της Αεροπορίας δικαιοδοσία ασκήσεως της ποινικής αγωγής κλπ. δύναται ν’ ανατίθηται εν όλω ή εν μέρει εις τον Αρχηγόν του Γενικού Επιτελείου Αεροπορίας, δι’ αποφάσεως του Υπουργού Αεροπορίας. Άρθρ.2.-1.Ο εν άρθρ. 189 του Α.Ν. 2803/1941 «περί Στρατιωτικού Ποινικού Κώδικος», ως ούτος ετροποποιήθη δια του άρθρ. 4 του Α.Ν. 493/1945 «περί τροποποιήσεως διατάξεων του Στρατιωτικού Ποινικού Κώδικος και ενάρξεως ισχύος αυτού», πίναξ συνθέσεως τροποποιείται, προκειμένης συνθέσεως του Διαρκούς Στρατοδικείου Αεροπορίας, ως εξής: Κατηγορουμένου Στρατιωτικού της Βασιλικής Αεροπορίας: α)Μέχρι του βαθμού του Υποσμηναγού, ο Πρόεδρος δέον να έχη βαθμόν Δικαστικού Συμβούλου α΄ ή β΄ ή γ΄ τάξεως εν η περιπτώσει Πρόεδρος ήθελεν ορισθή δικαστικό Σύμβουλος γ΄ τάξεως, τα λοιπά μέλη του Στρατοδικείου δεν δύνανται κατά βαθμόν να είναι ανώτερα του Προέδρου. β)Κατηγορουμένου Σμηναγού, οι Στρατοδίκαι δύνανται να είναι Σμήναρχοι, Αντισμήναρχοι ή Επισμηναγοί. γ)Κατηγορουμένου Επισμηναγού οι Στρατοδίκαι δύνανται να είναι Σμήναρχοι ή Αντισμήναρχοι και δ)Κατηγορουμένου Αντισμηνάρχου ο Πρόεδρος δύναται να είναι μέλος του Αναθεωρητικού ή Δικαστικός Σύμβουλος α΄ τάξεως Αεροπορίας. 2.Το άρθρ. 6 του Α.Ν. 528/1945 καταργείται. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 8.Σ.α.7 Αεροδικεία Αεροδικεία 8.Σ.α.7α-9